o
Derek Prince Välähdyksiä tulevasta
Ohjelma 2
Näin sanoo Jeremia 30 jakeesta 3 eteenpäin:
"Katso, tulee aika, jolloin Minä tuon vankeudesta (tai maanpaosta)
kansani Israelin ja Juudan. Minä tuon heidät takaisin
siihen maahan, jonka annoin heidän isilleen,
ja he saavat sen jälleen omakseen."
On vain yksi maa, joka sopii kuvaukseen, Israel.
Jumala sanoo, että viimeisinä päivinä Hän tuo juutalaiset takaisin
siihen maahan ja he saavat sen jälleen omakseen.
Sanoipa Arafat, YK tai Yhdysvaltain hallitus mitä tahansa,
jämpti on niin, että he saavat sen maan jälleen omakseen.
Jumala on oikeassa ja muut väärässä, jos ovat eri mieltä.
Jumala on esitellyt mitä tuleman pitää,
juutalaisten paluun omaan maahan 1900 vuoden maanpaon jälkeen.
Näin Hän varoittaa mitä on tapahtuva.
Näin sanoi Herra Israelista ja Juudasta:
"Kauhun huuto kiirii: rauha on mennyttä, vain pelkoa kaikkialla."
Israelin paluuta ei siis seuraa välitön rauha. Päinvastoin.
Israel on ollut kansakunta 45 (61) vuotta.
Sinä aikana ei ole ollut edes yhtä rauhan kuukautta.
Raamattu pitää paikkansa.
"Katsokaa ympärillenne: Voiko mies synnyttää?
Miksi jokainen mies pitelee vatsaansa ja
voihkii kuin synnyttävä nainen?
Miksi kaikkien kasvot ovat kalvenneet?"
Jumala ilmoittaa, että on tuleva jotain niin pelottavaa ja kauheaa,
että miehetkin kalpenevat ja ovat kuin nainen synnytystuskissa.
Jeremia jatkaa: "Voi! Suuri ja kauhea on se päivä,
ei ole toista sen kaltaista."
Tämä aika on erikoinen Israelin historiassa.
Sellaista aikaa ei ole ennen ollut eikä tule. Teksti jatkuu:
"Se on ahdistuksen aika Jaakobille (tai Jaakobin ahdistus)."
Lause jatkuu: "mutta hän (Jaakob) pelastuu siitä."
Ei vain siitä hetkestä vaan koko koettelemuksesta.
Tämä on selkeä ennustus siitä ahdistuksesta ja tuskasta,
joka odottaa juutalaisia sen jälkeen kun he ovat
palanneet omaan maahansa. Jotkut teistä eivät näytä
yhtä onnellisilta kuin olitte tänne tullessanne.
Seuraavaksi puhun kaikkein suurimmasta heprealaisesta
profeetasta nimeltään Yeshua.
Muistutan, että Jeesus ei ollut vain opettaja,
ei vain paimen eikä vain vapahtaja.
Hän oli myös profeetta, profeetoista suurin.
Matteus 24, joka on Jeesuksen viimeinen
profeetallinen puhe Öljymäellä, kertoo sarjasta tulevia tapahtumia.
Avainsana ymmärtää tätä lukua on "silloin",
joka esiintyy yhdeksän kertaa.
Edellisessä sukupolvessa oli suuri juutalainen uskova
nimeltään Meyer Pearlman, joka oli profeettaoppilas.
Juutalaisilla on yleensä selvempi käsitys profetioista
kuin muilla kansoilla, ellei Jumala auttaisi heitä.
Hän sanoi, että profetian opiskelu on kuin kokoaisi ruumista luista.
Jotta onnistuisi, täytyy aloittaa oikeasta luusta, selkärangasta.
On turha aloittaa vasemmasta varpaasta, koska
siitä ei selviä mihin seuraava luu kuuluu.
Kun aloittaa selkärangasta, niin muut luut niveltyvät siihen
tavalla tai toisella. Sitten hän sanoi,
että Raamatun profetioiden selkäranka on Matteus 24.
Luku on auttanut minua monta vuotta.
Jos aiot tutkia profetioita, aloita selkärangasta.
Tutki tarkkaan mitä Jeesus opetti Matteus 24:ssä.
Vastaava teksti on myös Luukas 21 ja Markus 13.
Samasta puheesta on kolme versiota.
Nyt menemme Matteus 24:ään, josta olen jo lainannut jaetta 14,
jossa on Jeesuksen vastaus kysymykseen
mikä on merkkinä hänen tulostaan. Jae kuuluu näin:
"Tämän valtakunnan evankeliumi julistetaan kaikkialle maailmaan,
kaikille kansoille todistukseksi, ja sitten tulee loppu."
Tämä on laaja kuva tulevasta.
Evankeliumi kaikille maailman kansoille.
Mutta jakeessa 15 paino muuttuu dramaattisesti.
Se käy yksiin sen kanssa mitä Rom 11:25-26 sanoo:
Paatumus kestää siihen asti kun muista kansoista koottava määrä
on tullut täyteen.
Mat 24:14 puhuu kaikista kansoista, kun niiden määrä on tullut täyteen.
Mat 24: 15 keskittyy täysin pieneen maa-alueeseen Välimeren itärannalla
ja yhteen sen kaupunkiin: Jerusalemiin.
Room 11:25-26 kertoo samasta muutoksesta.
Ensin koko maailma ja kaikki kansat
ja sitten huomio on Israelin maassa.
Luen nyt tekstin ja kommentoin sitä.
"Kun siis näette pyhään paikkaan pystytettynä turmion iljetyksen,
josta profeetta Daniel on puhunut - huomatkoon lukija tämän!"
Olisi poliittisesti vaarallista, jos henkilön identiteetti olisi paljastettu.
Se voisi johtaa kristittyjen vainoon.
Mielestäni pyhä paikka on temppelialue.
Se on yksi paikka maapallolla, jonka Jumala on pyhittänyt ja
asettanut erilleen asuinpaikakseen ja kunniakseen.
Turmion iljetys on uskoakseni jokin erityinen merkki,
se voi merkitä montakin asiaa, jotka antikristus on vallannut ja
julistautunut jumalaksi, jolle pitää alistua ja jota tulee palvoa.
Tämä panee ortodoksijuutalaiset ennen näkemättömälle koetteelle.
Yksi syy miksi he ovat torjuneet Jeesuksen, on se, että
he sanovat Jeesuksen olevan vain ihminen, ei Jumala,
ja me palvomme vain Jumalaa. Nyt he joutuvat hakauksiin
miehen kanssa, joka väittää olevansa jumala ja
ellette palvo minua, olette kuoleman omia.
Uskon, että Jumala on säätänyt tämän tilanteen,
sillä ortodoksijuutalaisten on kohdattava tämä.
Jeesus jatkaa, ja nyt Hän käyttää sanaa "silloin", jakeessa 16:
"Silloin on kaikkien Juudeassa asuvien paettava vuorille."
Hän ei puhu Länsirannasta vaan Juudeasta.
Nyt Hän puhuu Jerusalemista ja pienestä maakaistaleesta, Juudeasta.
Sitten Hän jatkaa erittäin varoittavin sanoin: "Sen, joka on katolla,
ei pidä mennä hakemaan mitään tavaroita talostaan."
Tuossa osassa maailmaa taloissa on tasakatto,
jonne pääsee ulkoseinustan portaita.
Jeesus sanoo, että jos olet katolla, tule portaita pitkin alas ja
pakene, älä mene edes sisälle taloon, aikaa ei ole.
Jeesus jatkaa: "Eikä sen, joka on pellolla, pidä palata
noutamaan viittaansa." Jälleen on hirveä kiire.
Ei ole aikaa palata hakemaan kamppeita, pakene.
Jeesuksen kuvauksen mukaan tapahtumat ovat dramaattisia
eikä aikaa ole hukattavissa.
"Voi niitä, jotka noina päivinä ovat raskaana tai imettävät!"
Ymmärrettävästi raskaana olevan tai imettävän naisen
on vaikea paeta näin äkisti.
"Rukoilkaa, ettette joutuisi pako- matkalle talvisaikaan tai sapattina."
Tämä on kuvaava esimerkki siitä, kuinka tärkeää on tuntea profetia,
koska jos joutuisit tähän tilanteeseen, tietenkin rukoilisit
"Herra, älä pane meitä pakomatkalle".
Jeesus ei anna mahdollisuutta päästä pälkähästä vaan
pakoon on lähdettävä, mutta toivot- tavasti ei talvella eikä sapattina.
Tämä on pieni esimerkki siitä miten tärkeää on tuntea profetia.
Niin usein ihmiset rukoilevat, ettei tiettyjä tilanteita tulisi,
vaikka Jumala on ilmoittanut ne tapahtuviksi.
Miksi oli tärkeää, ettei pakomatkalle joutuisi sapattina?
Asuin Israelissa kun maa oli vielä brittihallinnossa.
Silloin olisi ollut yhdentekevää vaikka olisi joutunut pakomatkalle sapattina.
Sen jälkeen kun Israelin valtio perustettiin,
sapatti on ollut täysin erillinen päivä.
Sapattina ei suvaita edes julkista liikennettä.
Pako sapattina olisi siten erityisen hankalaa ja huomiota herättävää.
Jeesus kehottaa rukoilemaan, ettei paosta tuli sapattiongelma.
Jeesus ei kuitenkaan kehota rukoilemaan,
ettei tarvitsisi paeta niin nopeasti kuin mahdollista.
Ymmärrämme nyt miten tärkeää tuohon kaikkeen joutuvien ihmisten
on tuntea profetia. En väitä, että kukaan teistä olisi siellä,
mutta kukapa sen tietää? Jeesus jatkaa jakeessa 21:
"Ahdinko on oleva niin suuri, ettei sellaista ole ollut
maailman alusta tähän päivään asti eikä tule koskaan olemaan."
Jälleen Jeesus sanoo, että on oleva ahdingon aika
jollaista ei ole koskaan ollut eikä tule olemaan.
Se liittyy tapahtumiin Israelin valtiossa ja Jerusalemin alueella.
"Jos sitä aikaa ei lyhennettäisi, yksikään ihminen ei säästyisi."
Ihmiskunta tuhoutuisi.
Eräs tiedemies kertoi, että maapallolla on paukkuja
sellaiseen ydinräjähdykseen, joka tuhoaisi ihmiskunnan 250-kertaisesti.
Ihmiset pitivät naurunalaisena väitettä, että kaikki ihmiset kuolisivat.
Nykyisin se on uhkaava totuus.
En väitä, että profetia tarkoittaa ydinsotaa,
sanon vain, että tämä on tieteellinen fakta.
"Mutta valittujen tähden se aika lyhennetään."
Jumalan valittujen tähden.
Raamatun profetiaa lopunajoista ei voi täysin ymmärtää,
ellei käsitä, että Jumalalla on valittunsa.
Ihmiset eivät pidä siitä, mutta Jumalaa se ei hetkauta.
Hänellä on valittunsa. Humanistit vastustavat sitä rajusti,
mutta Jumala ei kysynyt heidän neuvoaan!
Sanaa "valittu" käytetään tässä luvussa kahdesti.
Jumalan huoli kaiken tämän keskellä on ne,
jotka Hän on valinnut omikseen.
Useimmat nykykristityt ovat ymmärtäneet väärin.
He sanovat "minä valitsin Jeesuksen". Et valinnut.
Jeesus valitsi sinut. Jeesus sanoi opetuslapsilleen
"te ette valinneet Minua, Minä valitsin teidät".
Olemme kuin ihmiset, jotka uskovat, että aurinko kiertää maapalloa.
Luulemme, että me olemme maapallo, jonka ympäri kaikki pyörii. Näin ei ole.
Kaikki pyörii Pojan, Jeesuksen ympäri ja
meidän on otettava paikkamme suhteessamme Häneen.
Korostan sitä, että tuleva ahdingon aika on
vailla vertaa ihmiskunnan historiassa.
Sellaista ei ole koskaan ollut eikä tule koskaan toistumaan.
Rom 2:8-9. Paavali kirjoittaa Jumalan tuomiosta:
"...niitä, jotka ovat itsekkäitä ja tottelevat totuuden sijasta vääryyttä,
kohtaa ankara viha ..." Se on Jumalan reaktio.
... tuska ja ahdistus ... Siinä Jumalan reaktio.
Ahdistus ja tuska, kaksi kovinta sanaa kreikan kielessä.
"...tuska ja ahdistus tulevat jokaisen osaksi, joka tekee pahaa,
ensin juutalaisen, sitten myös kreikkalaisen (tai muumaalaisen)."
Ahdinko tulee tietyssä järjestyksessä.
Se alkaa juutalaisista ja jatkuu muissa kansoissa.
Tämän pitäisi pelottaa meitä muiden maiden kansalaisia.
Jos ajattelemme sitä mitä tapahtui holokaustissa, niin
saamme kaamean kuvan siitä, mitä tulee tapahtumaan muissa kansoissa.
Olen taipuvainen ajattelemaan, että tilanne, joka on kehittymässä
Itä-Euroopassa ja Venäjällä, on osatekijä tuskassa ja ahdingossa,
koska noilla alueilla esiintyi eniten anti-semitismiä.
Uskon, että he joutuvat Jumalan tuomitsevan käden alle.
Ilmestyskirjan luku 7 viittaa mielestäni samaan ahdingon aikaan.
Ilm 7:13-14. Johannes näki näyn suuresta kansanjoukosta,
joka tuli Jumalan valtaistuimen eteen kädessään palmunoksia.
He huusivat "pelastuksen tuo meidän Jumalamme, Hän ja Karitsa".
Jae13: "Yksi vanhimmista kysyi minulta:
Keitä nämä valkeavaatteiset ovat? Mistä he ovat tulleet?"
Johannes vastasi viisaasti: "Herra, sinä sen tiedät.
Hän sanoi minulle: Nämä ovat päässeet suuresta ahdingosta.
He ovat pesseet vaatteensa ja valkaisseet ne Karitsan veressä."
Tässä puhutaan jälleen suuresta ahdingosta.
Vanha kuningas Jaakon käännös käyttää "suurta ahdinkoa",
mutta sitä tarkempi käännös on "se tietty suuri ahdinko".
Tämä teema ulottuu Jeremia 30:sta ja Matteus 24:stä Ilmestyskirja 7:ään.
Vaikka ahdinko alkaa juutalaisista
sen vaikutus ulottuu kaikkiin kansoihin.
Seuraava Välähdys tulevasta on otsikoitu
"144000 sinetillä merkittyä".
Ilm 7:1-8 puhuu heistä.
Tämän tekstin tarkka suhde siihen, mitä olen kuvaillut, ei ole selvä.
Ne voivat tapahtua samanaikaisesti tai hieman eri aikaan.
Ilm 7:1: "Tämän jälkeen näin neljä enkeliä, jotka seisoivat
maan neljällä kulmalla ja pidättelivät maan neljää tuulta,
ettei mikään niistä puhaltaisi yli maan ja meren
eikä vasten ainoatakaan puuta."
Neljä enkeliä pidätteli Jumalan tuomiota lyhyen ajan.
"Ja vielä näin yhden enkelin, joka nousi idästä
kantaen elävän Jumalan sinettiä. Hän huusi kovalla äänellä
noille neljälle enkelille, joille oli annettu valta hävittää maata ja merta:
Älkää hävittäkö maata, älkää merta älkääkä puita, ennen kuin olemme
painaneet sinetin meidän Jumalamme palvelijoiden otsaan."
Täytyy siis olla erityinen joukko Jumalan sinetöityjä palvelijoita
ennen kuin ahdinko alkaa. Johannes jatkaa:
"Minä kuulin myös sinetillä merkittävien määrän.
Sinetin sai 144000, ja heitä oli kaikista Israelin heimoista."
Sitten hän luettelee 12 heimoa, joista jokaisesta sinetöityjä oli 12000.
Yksi heimo puuttuu, mikä?
Moniko tietää, mikä heimo puuttuu? Dan.
Syytä voitte miettiä, mutta minä en tarjoile mitään teoriaa.
Tiedättekö mitä minä uskon?
Uskon, että sinetöityjä ei ole 143999 eikä 144001 vaan tasan 144000.
Uskon, että Jumala on täsmällinen.
Jos tutkitte Jumalan suunnitelmia, niin ne ovat äärimmäisen tarkkoja.
Telttamajassa ja Salomonin temppelissä kaikki mitat oli määrätty
eikä mitään jätetty ihmisten päätettäväksi.
Jumala on historiaa hallitseva Jumala.
Nyt edessämme on 144000 sinetillä merkittyä israelilaista
sekä kaikki se mitä vilkaisimme jakeessa 9. Ilm 7:9:
"Tämän jälkeen näin suuren kansanjoukon,
niin suuren, ettei kukaan kyennyt sitä laskemaan.
Siinä oli ihmisiä kaikista maista, kaikista kansoista ja heimoista
He seisoivat valtaistuimen ja Karitsan edessä
yllään valkeat vaatteet ja kädessään palmunoksa."
Kuvattujen tapahtumien järjestyksestä johtuen arvelen, että
Jumala aikoo pelastaa 144000 nuorta juutalaismiestä.
Hän aikoo lähettää heidät kaikkiin maailman kansoihin ja
heidän julistamisensa hedelmänä on kansanjoukko,
jonka määrää kukaan ei pysty laskemaan.
Tämä on minun tulkintani, koska uskon,
että Jumalan suunnitelma on siunata pakanakansoja juutalaisten kautta.
Oletteko kuulleet menneiden aikojen juutalaisen uskovan sanontaa:
"Jumalalla on kaksi periaatetta.
Hän siunaa pakanakansoja juutalaisten kautta ja
Hän tuomitsee juutalaiset pakanakansojen kautta."
Jos katsomme historiaa, niin on tapahtunut kerta toisensa jälkeen.
Ilm 14, jossa 144000:n otsassa on kaksi nimeä.
Johannes kuvaa jakeessa 1: "Sitten näin tämän:
Karitsa seisoi Siionin vuorella, ja Hänen kanssaan oli
144000 ihmistä, joiden otsaan oli kirjoitettu Hänen nimensä
ja Hänen Isänsä nimi."
Kyseessä täytyy olla ne samat 144000, jotka oli merkitty sinetillä otsaan.
Sinetti oli Jumalan, Isän, nimi ja Jeesuksen, Messiaan, nimi.
Ilmestyskirjan teemana on ihmisten merkitseminen sinetillä.
On kaksi kohdetta: Oikea Messias ja väärä messias.
Ne, jotka ovat oikean Messiaan palvelijoita saavat otsaan sinetin,
jossa on Isän ja Pojan nimi. Ne, jotka alistuvat väärälle messiaalle
saavat sinetin joko otsaan tai käteen, jossa on hänen lukunsa.
Te kaikki tunnette sen luvun: 666.
Kerron tässä ohessa mielenkiintoisen asian.
Sekä kreikassa että hepreassa aakkosilla on lukuarvo.
Minkä tahansa numeron voi kirjoittaa kirjaimin.
Kun väärän messiaan luku kreikaksi on 666,
niin entä oikea Messias?
Kirjoitin nimen Jeesus kreikaksi kirjaimet alakkain,
laitoin kirjainten lukuarvot viereen ja laskin ne yhteen.
Mikä luku tuli? 888. Tunnen olevani oikeilla jäljillä, koska luku olisi
kumma sattuma, ellei se olisi Jumalan suunnittelema.
Jumala merkitsee otsasinetillä vain oman kansansa.
Hän edellyttää, että haluamme tieten tahtoen olla Hänen alamaisensa.
Antikristus panee sinetin joko otsaan tai käteen
haluavatpa hänen alamaisensa sitä tai eivät,
kunhan vain tottelevat häntä.
Jumala vaatii yhteistyötä ja alistumista
Emme ole käsitelleet koko 14. lukua.
Jae 2: "Minä kuulin taivaasta äänen,
joka oli kuin suurten vesien pauhu tai kuin ukkosen jylinä.
Ääni, jonka kuulin, oli myös kuin harppujen helinää ja
harpunsoittajien laulua."
Pidän kuningas Jaakon käännöksestä.
Sanojen toisto on vaikuttavaa.
"Valtaistuimen edessä ja neljän olennon ja vanhinten edessä
laulettiin uutta laulua, jota ei voinut oppia kukaan muu kuin nuo
144000, jotka on ostettu maan päältä."
Ymmärtääkseni he ovat nyt tehneet tehtävänsä maan päällä ja
he ovat taivaassa valtaistuimen edessä.
Uskon, että he ovat päässeet sinne marttyyriuden kautta.
Jokainen on antanut henkensä. Tämä on minun mielipiteeni.
Jae 4-5: "He eivät ole tahranneet itseään naisten kanssa vaan
ovat pysyneet puhtaina kuin neitsyet,
ja he seuraavat Karitsaa minne Hän meneekin.
Heidät on ostettu ihmisten joukosta esikoislahjaksi Jumalalle ja Karitsalle.
Valhetta ei heidän suustaan ole kuultu, he ovat puhtaita ja virheettömiä."
Tästä saa käsityksen, että kyseessä on
joukko nuoria miehiä, ehkä 15-18 -vuotiaita teini-ikäisiä.
Heistä kerrotaan, että he eivät ole tahranneet itseään naisten kanssa
vaan pysyneet puhtaina.
He olivat myös täysin rehellisiä, valhetta ei heidän suustaan kuultu.
Sanonpa vain, että nyky- Israelista saisi pitkään etsiä 144000,
jotka vastaisivat tekstin kuvausta.
Pyhä Henki valitsee yhä enemmän nuoria evankelistoiksi.
Kiinassa useimmat aktiiviset evankelistat ovat alle 20-vuotiaita.
Arvellaan, että 25000 kiinalaista pelastuu päivittäin.
Olen iloinen että olen mukana tässä.
Näen kuvan nuorista Jumalan valitsemista juutalaispojista tai
miehistä, jotka on erotettu tehtävään,
jonka olisi pitänyt kuulua koko juutalaiskansalle,
julistamaan hyvää sanomaa Messiaasta.
Tämä siunaa minua.
Johannes jatkaa: "Minä näin taas uuden enkelin,
joka lensi korkealla taivaan laella.
Hänen tehtävänään oli julistaa ikuinen evankeliumi maan asukkaille.
Hän kuulutti kovalla äänellä: "Pelätkää Jumalaa ja antakaa Hänelle kunnia!"
Hänen jäljessään tuli toinen enkeli, joka kuulutti: "Kukistunut on Babylon!"
Näiden jäljessä tuli vielä kolmas enkeli, joka kuulutti kovalla äänellä:
"Se, joka kumartaa petoa ja sen kuvaa
ja ottaa otsaansa tai käteensä sen merkin, joutuu yhtälailla
juomaan Jumalan vihan viiniä."
Sitten seuraa varoitus tuomiosta, joka lankeaa niille, jotka kumartavat petoa.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä